**भारत सरकार**

**रेल मंत्रालय**

**राज्य सभा**

**08.02.2019 के**

**अतारांकित प्रश्न सं. 753 का उत्तर**

**जम्मू-दिल्ली दुरन्तो एक्सप्रेस में लूट-पाट**

**753. श्रीमती वानसुक साइमः**

**क्या रेल मंत्री यह बताने की कृपा करेंगे किः**

(क) क्या एक चौंका देने वाली घटना में राष्ट्रीय राजधानी क्षेत्र में लुटेरों ने अलसुबह जम्मू से दिल्ली आने वाली जम्मू दुरन्तो एक्सप्रेस पर समयपुर बादली के पास हमला किया व चाकू की नोक पर यात्रियों से लूट-पाट की;

(ख) क्या यह लूट-पाट जे.जे. कॉलोनियों से गुजरने वाली पटरियों पर हुई है जो कि चलती हुई गाड़ियों में लूट-पाट व चोरी की वारदातों के लिए जानी जाती हैं; और

(ग) क्या ये गिरोह इन्सुलेशन बाधित करने के लिए दो संकेत प्रणालियों के बीच रेल की पटरी पर सिक्के रख देते हैं जिनसे शॉर्ट सर्किट हो जाता है तथा संकेत प्रणाली में लाल संकेत आ जाता है जिससे रेलगाड़ी को रुकना पड़ता है?

**उत्तर**

**रेल मंत्रालय में राज्य मंत्री (श्री राजेन गोहांई)**

(क): जी हां।

(ख): रेलवे ट्रैक, जहां डकैती की कथित घटना रिपोर्ट की गई है, के दोनों ओर झुग्गी-झोंपड़ी कॉलोनियां बसी हुई हैं।

(ग): सिगनल प्रणाली की बारीकी से जांच की गई और पाया गया कि यह समुचित ढंग से कार्य कर रही थी। डाटा लॉगर की रिपोर्ट में दर्शाया गया कि एक ट्रैक सर्किट को 3:23:59 से 3:24:01 बजे और पुनः 3:24:25 से 3:34:06 बजे बम से उड़ाया गया। आशंका है कि यह ट्रैक सर्किट के साथ बाहरी छेड़छाड़ का मामला है।

\*\*\*\*\*\*